Държавен вестник, бр. 57, 2024 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  57
Със заявление на „БМФ Порт Бургас“ АД, вх. 
№ 601#1/15.02.2024 г., е внесен за разглеждане, 
приемане и одобряване проект за изменение на 
генералния план за развитие на пристанищен 
терминал „Бургас-изток – 2“ – ПУП – план за 
регулация и застрояване за пристанищната те­
ритория и парцеларен план за пристанищната 
акватория, част от пристанище за обществен 
транспорт Бургас по чл. 106а от Закона за 
морските пространства, вътрешните водни пъ­
тища и пристанищата на Република България 
(ЗМПВВППРБ) (текстови и графични части).
Към заявлението са приложени: 1. Заповедта 
на министъра на транспорта и съобщенията и 
министъра на регионалното развитие и благо­
устройството № РД-08-352 от 4 юли 2022 г. (МТС) 
и № РД-02-15-80 от 1 август 2022 г. (МРРБ), с 
която се разрешава изработването на проект за 
изменение на генералния план на пристанищен 
терминал „Бургас-изток – 2“ и се одобрява за­
данието за проектиране; 2. писмо от „Виваком 
България“ ЕАД с рег. № 95-Б-14/23.06.2024 г. за 
съгласуване на проекта; 3. писмо на „Електрораз­
пределение Юг“ ЕАД, изх. № 73622/21.12.2023 г., 
за съгласуване на проекта; 4. писмо, изх. № ПД-
3927(3)/6.02.2024 г., на директора на Регионалната 
инспекция по околната среда и водите – Бургас, 
със заключение, че не е необходимо провеждане 
на процедура по реда на глава втора от Наредбата 
за условията и реда за извършване на оценка за 
съвместимостта на планове, програми, проекти 
и инвестиционни предложения с предмета и це­
лите на опазване на защитените зони; 5. писмо, 
изх. № 05-10-1388/А1/25.01.2024 г., на директора 
на Басейнова дирекция „Черноморски район“ със 
заключение за допустимост на инвестиционното 
предложение спрямо Плана за управление на реч­
ните басейни 2016 – 2021 г., Плана за управление 
на риска от наводнения за Черноморския басейнов 
район 2022 – 2027 г. и съобразно Закона за водите 
при спазване на посочените в становището мерки, 
законови изисквания и условия; 6. протоколи от 
проведени обществени обсъждания с ползвателите 
на пристанището и другите заинтересовани лица 
по смисъла на Регламент 2017/352; 7. финансова 
обосновка на инвестиционната инициатива.
Към образуваната по заявлението админис­
тративна преписка са приобщени и следните 
документи: писма с вх. № 601#23, вх. № 601#26 и 
вх. № 601#36, с които са представени: становище 
на директора на Регионалната дирекция „Пожарна 
безопасност и защита на населението“ – Бургас, 
за съответствие на инвестиционния проект с 
правилата и нормите за пожарна безопасност; 
допълнени и коригирани графични части ВиК и 
ПУП – ИПР и ИПЗ от проекта за изменение на 
генералния план на пристанищен терминал „Бур­
гас-изток – 2“, част от пристанище за обществен 
транспорт Бургас по чл. 106а от ЗМПВВППРБ, и 
удостоверение за приемане на проект за изменение 
на кадастралната карта и кадастралните регистри 
на пристанищен терминал „Бургас-изток – 2“; 
становище на заместник-министъра на културата 
(вх. № СТ-84-20/25.01.2024 г.), с което съгласува 
„Проект актуализация на генерален план на прис­
танищен терминал „Бургас-изток – 2“ – подробен 
устройствен план – план за регулация и застро­
яване за пристанищната територия и парцеларен 
план за пристанищната акватория“ с изискванията 
за спазване на разпоредбите на чл. 160, ал. 2 и 
чл. 161 от Закона за културното наследство и за 
предварително съгласуване с МК на дейности, 
свързани с интервенция на морското дъно.
Проектът за изменение на генералния план в 
съответствие с чл. 112б, ал. 5 от ЗМПВВППРБ 
е изпратен служебно за съгласуване от Между­
ведомствения съвет по въпросите на граничния 
контрол, министъра на културата и експло­
атационните дружества, към чиито мрежи и 
съоръжения е налице или се предвижда при­
съединяване.
Съгласно становище рег. № 328203-716/
21.03.2024 г. на директора на Главна дирекция 
„Гранична полиция“ членовете на Междуве­
домствения съвет по въпросите за граничния 
контрол от следните ведомства: Министерство­
то на външните работи, Министерството на 
транспорта и съобщенията, Министерството на 
икономиката и индустрията, Министерството на 
енергетиката, Министерството на земеделието 
и храните, Министерството на регионалното 
развитие и благоустройството и Министерството 
на туризма съгласуват плана без бележки. След­
ните ведомства съгласуват проекта с бележки 
и коментари, подробно описани в писмото: 1. 
Министерството на околната среда и водите в 
предоставения отговор заявява, че ще се про­
изнесе по документацията след получаване на 
потвърждение от страна на РИОСВ – Бургас; 2. 
Министерството на финансите съгласува проекта 
дотолкова, доколкото приложените материали не 
изискват осигуряване на допълнителен финан­
сов ресурс по бюджетите на заинтересуваните 
държавни институции; 3. Агенция „Митници“ 
посочва, че проектът не засяга обекти, собстве­
ност на ведомството, и във връзка с функциите, 
които изпълнява на територията на пристанищата 
за обществен транспорт, съгласува проекта; 4. 
Главна дирекция „Гранична полиция“ отбелязва, 
че на терминала не се предвижда монтиране 
на преместваеми обекти с цел регистриране на 
данни относно влизането и излизането и данни 
относно отказа за влизане на граждани на трети 
страни, преминаващи външните граници на дър­
жавите членки, във връзка със сключен договор 
по обществена поръчка „Мерки по привеждане 
на сухопътните, речните и морските ГКПП на 
Република България в съответствие с изисквани­
ята на Регламент (ЕС) 2017/2226 на Европейския 
парламент и на Съвета от 30 ноември 2017 г. за 
създаване на Система за влизане/излизане (СВИ) 
на ЕС“ с обособена позиция № 1 „Изработка, 
доставка и поставяне на нови преместваеми 
обекти за създаване на работни помещения за 
извършване на граничен контрол на ГКПП“; 
5. Министерството на здравеопазването ще се 
произнесе по проекта на плана след представяне 
на: 5.1. издаденото от ВиК дружеството писмо, 
съдържащо изходните данни за проектиране, въз 
основа на които са разработени ВиК схемите; 
5.2. графична част „ВиК“ с отразени координатни 
точки на местата на заустванията на дъждовните 
води от чистите площи след третирането им в 
каломаслоуловителите.
Министерството на културата с писма изх. 
№ 04-14-16/13.03.2024 г. и № 04-14-16/18.03.2024 г. 
е изпратило за становище проектната разработка 
на Националния институт за недвижимо кул­
турно наследство. В нормативно определения 
едномесечен срок от датата на получаване на